31995R2480
L 256/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2480/95 НА КОМИСИЯТА
от 25 октомври 1995 година
за изменение на Регламент (ЕО) № 1501/95 относно определяне на някои подробни правила за прилагането на Регламент (ЕИО) № 1766/92 на Съвета за предоставяне на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара на зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1863/95 (2), и по-специално в член 13, параграф 11 и член 16, параграф 2 от него,
като има предвид, че Регламент (ЕИО) № 1501/95 на Комисията установява някои подробни правила за прилагане на Регламент (ЕИО) № 1766/92 на Съвета относно предоставяне на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара на зърнени култури (3); като има предвид, че, за да се изчисли сумата на възстановяване при износ за преработените продукти, е необходимо да се знаят коефициенти за преработване, които следва да се приложат; като има предвид, че тези коефициенти всъщност са посочени в приложение I към посочения регламент; като има предвид, че следователно този факт трябва да се изясни,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1501/95 се изменя, както следва:
1.
Последното изречение на член 11, параграф 1 се заменя със следното:
„Коефициентите за преработване, изразяващи съотношението между количеството основен продукт и количеството на този продукт, съдържащ се в преработения продукт, са посочени в приложение I.“;
2.
В приложение I заглавието на последната колона се заменя със следното:
„Коефициенти за преработване, посочващи броя килограми зърнени култури за 1 000 kg от въпросните продукти.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 октомври 1995 година.